**Patrik Lostedt** (s. 19. maaliskuuta 1981 Helsinki) on suomalainen entinen jääkiekkoilija, joka pelasi urallaan 174 SM-liigaottelua HIFK:ssa ja Bluesissa, missä hän voitti kahdesti SM-hopeaa. Mestis Lostedt pelasi 193 ottelun ajan KJT:ssä, Kiekko-Vantaassa, HC Salamissa ja Jukureissa, missä hän voitti keväällä 2013 Mestis-mestaruuden. Pienikokoinen Lostedt ei tehnyt urallaan paljokaan pisteitä, mutta hänet tunnettiin erityisesti fyysisestä pelityylistään ja jopa tappeluista.

Ura
---

### Junioriura ja ensimmäiset Mestis-kaudet

Lostedt on Helsingin IFK:n kasvatti. Hän voitti B-nuorten SM-pronssia vuonna 1999 sekä A-nuorten SM-hopeaa vuonna 2001 ja pronssia vuonna 2002. Lostedt sijoittui kaudella 1999–2000 A-nuorten SM-liigan jäähypörssissä toiseksi 96 minuutillaan. Hän sijoittui siinä kolmanneksi sekä kaudella 2000–2001 126 minuutillaan että kaudella 2001–2002 115 minuutillaan. Viimeisimmällä A-juniorikaudellaan Lostedt pelasi myös ensimmäisen SM-liigaottelunsa HIFK:ssa.

Kaudeksi 2002–2003 Lostedt siirtyi Mestis-joukkue KJT:n puolustukseen. Hänen tulokaskautensa toi siellä 38 runkosarjaottelussa tehot 2+7=9 sekä kymmenessä karsintasarjan ottelussa yhden maalin. Lostedt jakoi runkosarjan jäähypörssin viidennen sijan Hokin Sami Siltavirran kanssa 94 minuutillaan. Kaudeksi 2003–2004 hän siirtyi Kiekko-Vantaan riveihin. Lostedt sijoittui 123 minuutillaan Mestiksen jäähypörssissä kolmanneksi. Kaudella 2004–2005 hän keräsi sarjan kaikkien aikojen jäähyennätyksensä 159 minuutillaan, joilla Lostedt voitti myös koko Mestiksen jäähypörssin. Hänen jäähymääränsä on myös Kiekko-Vantaan yhden kauden seuraennätys. Lostedt on myös 345 minuutillaan joukkueen kaikkien aikojen jäähypörssin toinen Jukka Hakkaraisen jälkeen.

### Ensimmäiset SM-liigakaudet HIFK:ssa

Lostedt palasi kaudeksi 2005–2006 try-outin kautta kasvattajaseuraansa Helsingin IFK:hon. Hänen pelipaikkansa roolipelaajana sopi päävalmentaja Doug Sheddenin fyysiseen pelitapaan ja näin ollen Lostedt sai sopimuksen joukkueeseen. Hänen SM-liigan tulokaskautensa toi 48 runkosarja- ja kahdeksassa playoff-ottelussa yhden syöttöpisteen, mutta runkosarjassa Lostedtille kertyi 120 jäähyminuuttia. HIFK joutui tappeluidensa vuoksi myös ongelmiin; lokakuussa 2005 Lostedtille määrättiin kolmen ottelun pelikielto ja HIFK:lle 20 000 euron sakko epäurheilijamaisesta käytöksestä. Lostedtille raskauttavaksi tekijäksi katsottiin hänen oma-aloitteisuus Lostedtin kauden kahteen ensimmäiseen tappeluun, joihin myös Sheddenin epäiltiin käskyttäneen hänet. Käskyttämiselle ei lopulta löytynyt näyttöä. Lostedtin vakituinen pelipaikka vaihtui Sheddin alaisuudessa myös lopullisesti puolustajasta hyökkääjäksi. Kesäkuussa 2006 hän teki vuoden mittaisen jatkosopimuksen HIFK:n kanssa.

Syyskaudella 2006–2007 Lostedt kärsi pitkään sormivammasta. Hän sai HIFK:ssa pienessä roolissa tililleen 25 ottelua, joissa Lostedt teki myös liigauransa avausmaalin 4. marraskuuta 2006 Tapparaa vastaan. Hänen osumansa jäi HIFK:n 4–1-voittoon päättyneen ottelun ratkaisumaaliksi. Tammikuussa 2007 Lostedt lainattiin yhden ottelun ajaksi Mestis-joukkue Kirkkonummen Salamoiden puolustukseen. Saman kuun lopulla, siirtotakarajalla hän siirtyi HIFK:sta suuremman peliajan perässä loppukaudeksi Espoo Bluesiin. Lostedt onnistui loppukaudella maalinteossa kerran sekä runkosarjassa että pudotuspeleissä. Hän myös voitti pudotuspelien jäähypörssin 46 minuutillaan. Toukokuussa 2007 Lostedt teki vuoden mittaisen jatkosopimuksen Bluesin kanssa.

### Blues-vuodet

Kausi 2007–2008 Lostedtilla jäi vain 19 runkosarja- ja seitsemän playoff-ottelun mittaiseksi lokakuussa 2007 tulleen nilkkavamman takia. Hän ei kuntouduttuaan mahtunut kevätkaudella enää kunnolla Bluesin kokoonpanoon. Lostedt voitti kauden päätteeksi SM-hopeaa. Kaudella 2008–2009 hän kehittyi kiekollisessa pelissä, mutta kausi katkesi lopulta loukkaantumiseen Mestarien Liigan ottelussa tammikuussa 2009. Elokuussa 2009 Lostedt teki vuoden mittaisen jatkosopimuksen Bluesin kanssa. Hän teki kaudella 2009–2010 SM-liigan yhden kauden piste-ennätyksensä tehtyään 35 runkosarjaottelussa tehot 1+5=6. Lostedtin kausi katkesi kuitenkin jälleen loukkaantumisiin.

Lostedt oli alkukauden 2010–2011 ilman sopimusta, kunnes hänen uusi osoitteensa löytyi lopulta try-outilta Kiekko-Vantaasta marraskuussa 2010. Lostedt palasi puolustajan tontille ja sopi vuodenvaiheessa jatkostaan toistaiseksi voimassa olevalla sopimuksella. Siirtotakarajalla hän palasi loppukaudeksi Bluesiin, jossa Lostedt voitti kauden päätteeksi SM-hopeaa.

### Bewen kautta Jukureihin

Lokakuussa 2011 Lostedt siirtyi vapaana agenttina II-divisioonajoukkue Bewe Hockeyn riveihin. Kaudella 2012–2013 hän pelasi Bewen ja KJT-TuusKin yhdistelmäjoukkue Bewe TuusKissa Suomi-sarjaa. Lostedt kuului myös joukkueen kapteenistoon, kunnes hän siirtyi siirtotakajalla ensimmäistä kertaa urallaan Uudenmaan ulkopuolelle Mestis-joukkue Mikkelin Jukureihin. Lostedt voitti kauden päätteeksi Mestiksen-mestaruuden, mutta Tampereen Ilves vei liigakarsinnat kuitenkin otteluvoitoin 4–1. Toukokuussa 2013 hän teki vuoden mittaisen jatkosopimuksen Jukureiden kanssa. Kaudella 2013–2014 Lostedt nousi joukkueen varakapteeniksi ja sijoittui Mestiksen jäähypörssissä viidenneksi 98 minuutillaan. Hän voitti kauden päätteeksi Mestis-hopeaa.

Lostedt ilmoitti syksyllä 2014 lopettavan todennäköisesti aktiiviuransa. Syyksi hän ilmoitti, ettei kahden lapsen isänä enää halua lähteä kovin kauaksi Helsingistä pelaamaan eikä pääkaupunkiseudulla ole juurikaan vapaita pelipaikkoja.

Lostedt pelais urallaan SM-liigassa yhteensä 174 runkosarjaottelua, teki niissä tehopisteet 5+7=12 ja sai 501 jäähyminuuttia. Pudotuspeleissä Lostedt pelasi 33 playoff-ottelua, teki niissä yhden maalin ja keräsi 99 jäähyminuuttia. Hän keräsi Mestiksessä 193 pelaamassaan runkosarjaottelussa 543 jäähyminuuttia, joilla Lostedt oli lopettaessaan sarjan kaikkien aikojen jäähypörssissä viidentenä.

Pelityyli
---------

Vaikka Lostedt oli pelaajana pienikokoinen, hänet tunnettiin hyvin fyysisestä pelityylistään. Lostedtin vahvuuksiin kuuluivat asenne, joukkuepelaaminen, vastustajan ärsyttäminen, kovuus ja puolustaminen. Hän osasi tarvittaessa pelata myös aiemmin vakituisellakin pelipaikallaan puolustajana sekä tapella. Lostedtin heikkouksiin kuuluivat kiekollinen peli ja liike. Hän haki toisinaan yli-innokkaasti kontaktia, joka kostauti tilanteiden ulospelaamisessa sekä jäähyinä.

Perhe
-----

Lostedtilla on kaksi lasta.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2001–2002 | HIFK | SM-liiga | 1 | 0 | 0 | 0 | 0 | – | – | – | – | – |
| 2002–2003 | KJT | Mestis | 38 | 2 | 7 | 9 | 94 | – | – | – | – | – |
| 2003–2004 | Kiekko-Vantaa | Mestis | 41 | 3 | 1 | 4 | 123 | 5 | 0 | 0 | 0 | 18 |
| 2004–2005 | Kiekko-Vantaa | Mestis | 40 | 1 | 3 | 4 | 159 | 1 | 0 | 0 | 0 | 6 |
| 2005–2006 | HIFK | SM-liiga | 48 | 0 | 1 | 1 | 120 | 8 | 0 | 0 | 0 | 8 |
| 2006–2007 | Salamat | Mestis | 1 | 0 | 1 | 1 | 2 | – | – | – | – | – |
|  | HIFK | SM-liiga | 25 | 1 | 0 | 1 | 28 | – | – | – | – | – |
|  | Blues | SM-liiga | 10 | 1 | 0 | 1 | 41 | 8 | 1 | 0 | 1 | 46 |
| 2007–2008 | Blues | SM-liiga | 19 | 0 | 0 | 0 | 62 | 7 | 0 | 0 | 0 | 27 |
| 2008–2009 | Blues | SM-liiga | 29 | 2 | 0 | 2 | 113 | – | – | – | – | – |
| 2009–2010 | Blues | SM-liiga | 35 | 1 | 5 | 6 | 108 | – | – | – | – | – |
| 2010–2011 | Kiekko-Vantaa | Mestis | 25 | 3 | 6 | 9 | 63 | – | – | – | – | – |
|  | Blues | SM-liiga | 7 | 0 | 1 | 1 | 29 | 10 | 0 | 0 | 0 | 18 |
| 2011–2012 | Bewe Hockey | II-divisioona | 23 | 7 | 7 | 14 | 22 | – | – | – | – | – |
| 2012–2013 | Bewe TuusKi | Suomi-sarja | 29 | 6 | 13 | 19 | 30 | – | – | – | – | – |
|  | Jukurit | Mestis | 2 | 0 | 0 | 0 | 4 | 8 | 0 | 1 | 1 | 53 |
| 2013–2014 | Jukurit | Mestis | 46 | 3 | 1 | 4 | 98 | 7 | 0 | 0 | 0 | 6 |
| 7 kautta | Yhteensä | SM-liiga | 174 | 5 | 7 | 12 | 501 | 33 | 1 | 0 | 1 | 99 |
| 7 kautta | Yhteensä | Mestis | 193 | 12 | 19 | 31 | 543 | 21 | 0 | 1 | 1 | 83 |

Lähteet
-------

* Patrik Lostedt The Internet Hockey Databasessa (englanniksi)
* Patrik Lostedt Eurohockey-sivustolla (englanniksi)
* Patrik Lostedt *Elite Prospects*. Everysport Media Group AB.  (englanniksi)

### Viitteet

1. 1 2 3  Patrik Lostedt viihtyy Jukureissa  10.3.2014. Jukurit HC Oy. Viitattu 29.5.2014.
2. 1 2 3 4 5  EliteProspects
3. ↑  K-Vantaa kaappasi KJT:n runkopelaajia  26.5.2003. Jatkoaika.com. Viitattu 29.5.2014.
4. ↑  Eliteprospects.com – Kiekko-Vantaa (englanniksi)
5. ↑  Pudas, Mari: HIFK:n pelaaja-arviot 2005-2006  3.5.2006. Jatkoaika.com. Viitattu 29.5.2014.
6. ↑  Lostedtille kolmen ottelun panna, Shedden vapautui epäilyistä  10.10.2005. Jatkoaika.com. Viitattu 29.5.2014.
7. ↑  Lostedt ja Laine jatkavat HIFK:ssa  15.6.2006. Jatkoaika.com. Viitattu 29.5.2014.
8. ↑  Pudas, Mari: HIFK:n pelaaja-arviot 2006–2007  18.4.2007. Jatkoaika.com. Viitattu 29.5.2014.
9. ↑  Raportti – Liiga  4.11.2006. Liiga. Viitattu 29.5.2014.
10. ↑  Pudas, Mari: Patrik Lostedt iski voitto-osuman  4.11.2006. Jatkoaika.com. Viitattu 29.5.2014.
11. ↑  Lostedt ja Jouhkimainen lauantaina Salamoissa  26.1.2007. Jatkoaika.com. Viitattu 29.5.2014.
12. ↑  SM-liigan siirtomarkkinat kuumina  31.1.2007. Jatkoaika.com. Viitattu 29.5.2014.
13. ↑  Patrik Lostedt jatkaa Bluesissa  8.5.2007. Jatkoaika.com. Viitattu 29.5.2014.
14. ↑  Huttunen, Sasha: Bluesin pelaaja-arvostelut 2007–2008  15.4.2008. Jatkoaika.com. Viitattu 29.5.2014.
15. ↑  Hurmerinta, Eero; Nieminen, Jussi; Huttunen, Sasha: Bluesin pelaaja-arvostelut 2008–2009  17.4.2009. Jatkoaika.com. Viitattu 29.5.2014.
16. ↑  Lostedt jatkaa Bluesissa, Tolsa lähtee  11.8.2009. Jatkoaika.com. Viitattu 29.5.2014.
17. 1 2  Patrik Lostedt – Jatkoaika.com – Kaikki jääkiekosta
18. ↑  K-Vantaa purki kolme sopimusta – Lostedt koeajalle  9.11.2010. Jatkoaika.com. Viitattu 29.5.2014.
19. ↑  Lostedt ja Porthen jatkavat Vantaalla  29.12.2010. Jatkoaika.com. Viitattu 29.5.2014.
20. ↑  Lostedtin osoitteeksi Blues, Porthenin KooKoo  31.1.2011. Jatkoaika.com. Viitattu 29.5.2014.
21. ↑  Bewelle jälleen liigakokemusta  11.10.2011. Jatkoaika.com. Viitattu 29.5.2014.
22. ↑  Lostedt Jukureihin, loppukauden joukkue valmis  31.1.2013. Jatkoaika.com. Viitattu 29.5.2014.
23. ↑  Jukurit kaappasi huippusentterin  13.5.2013. Jatkoaika.com. Viitattu 29.5.2014.
24. ↑  Tommi Koivunen: HIFK:n ja Bluesin entinen nyrkkisankari siirtyi kaukalon laidalle *Ilta-Sanomat*.  7.9.2014. Viitattu 6.7.2017.
25. ↑  Elite Prospects (englanniksi)